# 

REFERAT AF BESTYRELSESMØDE den 26.11.2024

# Bestyrelsesmøde i Lejerbo Herning den 26. november 2024, kl. 18.00 på Hotel Eyde, Herning.

Deltagere: Formand Ulla-Helena Jensen, Mads Nørgaard, Flemming Mølby Nielsen og Anne Sakariassen, Jørgen Skovsende Pedersen.

Fra administrationen deltog forretningsfører Bendix Jensen og Trine T. Slot (ref.)

Dagsorden:

1. Godkendelse og bemærkning af referat fra bestyrelsesmødet

af den 13.06.2024.

2. Nyt fra formanden.

3. Meddelelser fra administrationen.

4. Nybyggeri og renovering.

5. Styringsdialog (bilag)

6. Godkendelse af tilskud på kr. 252.375 fra arbejdskapitalen til rådgivning vedr. landsbyerne.

7. LBF tilskud til midlertidig huslejenedsættelse i visse afdelinger.

8. Udlejningssituationen.

9. Diverse.

10. Næste møde.

11. Eventuelt.

Formanden bød velkommen og åbnede mødet.

Ad 1. Godkendelse af referat af 13.06.2024

Der var ingen bemærkninger til referat af 13.06.2024. Referat er underskrevet og udsendt.

Ad 2. Nyt fra formanden

Formand Ulla-Helena Jensen orienterede:

Der har været afholdt bestyrelsesseminar den 8. og 9. november 2024. Hun takkede hovedbestyrelsens næstformænd for et rigtig godt og veltilrettelagt seminar.

Hun orienterede om besøg af adm. dir. Palle Adamsen, som fik rundvisning i Museumsgade. Dette har medført notatet om Museumsgade, som er afleveret til chefjurist på Herning Kommune. (er fremsendt til bestyrelsen).

Efter Museumsgade gik turen til afdeling 1256-0 Herning+, hvor Nordsterns projektchef havde arrangeret en besigtigelse af bygningen. Ny projektleder ved Lejerbo deltog også.

Efterfølgende var bestyrelsen inviteret ind til besigtigelse og drøftelse af arbejdet med bygningen, herunder blandt andet løsning på loftet, som oprindeligt skulle have været nedsænket - men hvor der nu er fundet en anden god løsning, så loftet med murede rundbuer bliver bevaret.

Bestyrelsen har desuden deltaget i informationsmøde om evt. sammenlægning med DAB, hvor hele regionen var inviteret. Der var i samme forbindelse drøftelse af den eventuelle sammenlægning med DAB. Bestyrelsen er positivt stemt overfor sammenlægningen og bestyrelsen føler sig godt informeret.

Formand og næstformand har deltaget i valgmødet ved Real Dania.

Bendix og Ulla-Helena Jensen har haft møde med Herning Folkeblad og artiklen publiceres lørdag 30. november.

Ulla-Helena Jensen og Nordsterns projektchef Gert Jakobsen deltog i et interview med Nordsterns pressechef vedr. udviklingen af Herning+ grunden. Pressemeddelelsen kommer ud i flere medier. Udskrift er fremsendt bestyrelsen.

Ad 3. Meddelelser fra administrationen

Forretningsfører Bendix Jensen orienterede:

Nyansættelser i administrationen. Vi har ansat ny lokalinspektør på kontoret den 15. november. Hun er godt i gang. Stillingen som forvaltningskonsulent er nu besat med opstart den 2. januar 2025.

Der er udsendt mail om det årlige seminar for region Aalborg, Holstebro og Kolding, som afholdes den 7. og 8. marts 2025 på Vingsted.

Den 19. og 20. maj 2025 afholdes Landsrepræsentantskabsmøde. Sæt allerede nu x i kalenderen.

Bendix orienterede om arbejdet i SoMe-gruppen og at der i Holstebro kommer nogle tiltag på sociale medier. Udvalget ansætter en ung medarbejder der vil levere materiale for Lejerbo Holstebro og BSH. Hvis alt går godt, kunne det overvejes at Lejerbo Herning også kommer til at gøre brug af dette.

Ad 4. Nybyggeri og renovering

Bendix Jensen henviste til udsendte notat vedr. Museumsgade, som var udsendt med indkaldelsen.

LUKKET PUNKT

Ad 5. Styringsdialog (bilag)

Forretningsfører Bendix Jensen henviste til fremsendte referat styringsdialog.

Formand Ulla Helena Jensen gjorde opmærksom på, at hun har orienteret Herning Kommune om at Skema-B allerede er godkendt. Der afventes nyt referat hvori dette er rettet.

Ad 6. Godkendelse af tilskud/udlæg på kr. 252.375 fra arbejdskapitalen til rådgivning vedr. landsbyerne.

Bestyrelsen godkendte tilskud på kr. 252.375, fra arbejdskapitalen til rådgivning vedr. landsbyerne.

Såfremt det ikke dækkes af byggesagen, er bestyrelsen villig til at yde tilskud.

Ad 7. LBF tilskud til midlertidig huslejenedsættelse i visse afdelinger

Der er her tale om inflationshjælp, hvor nogle almene lejere får en måneds gratis husleje i stedet for en mindre huslejenedsættelse i op til 12 måneder og skal ikke genansøge om boligstøtte.

I alt kan oplyses, at der blev tildelt 621.833 kr. fordelt på følgende afdelinger:

358-0 Knuthenborg: kr. 86.331

374-0 Snejbjerg: kr. 75.685

461-0 Alhedeparken: kr.121.881

550-0 Kampmannsgade: kr.171.684

653-0 Tietgensgade: kr. 74.676

707-0 Smedegården: kr. 91.576

Ad 8. Udlejningssituationen

Forretningsfører Bendix Jensen orienterede om udlejningssituationen pr. 25.11.24:

LUKKET PUNKT

Ad 9. Diverse.

Jørgen Skovesende Pedersen meddelte, at der kommer 200 studiepladser på sygehusgrunden, hvilket passer særdeles godt med, at vores ungdomsboliger står klar i 2026. I 2029 vil bygningen rumme ca 400 studerende.

I samme forbindelse orienterede Bendix Jensen om at der i Asagården Holstebro bliver stillet boliger til rådighed til læger ifm. ”Nærhed i sundhed” i Holstebro. En aftale der indgås med Holstebro Kommune.

Ad. 10. Næste møde

Der afholdes fælles afdelingsmøder 28.01.2025.

Regnskabsmøde afholdes 05.03.2025.

(Anne Sakariassen er forhindret denne dag, da hun har møde med DAB, denne dag).

Repræsentantskabsmøde afholdes 26.03.2025 - Anne Sakariassen er dirigent.

Ulla Helena Jensen orienterede om gårsdagen møde med beboerpanelet.

Den 3. december deltager Ulla-Helena Jensen i et sparrings- og orienteringsmøde i Plads Til Forskel.

Den 9. december 2024, mødes byggeudvalget med Nordstern.

Den 11. januar 2025 afholdes byggeseminar i Randers.

Der afholdes dialogmøde om evt. sammenlægning med DAB den 29. januar 2025 i Vejle.

Ad 11. Eventuelt

Der var drøftelse af afdelingernes manglende interesse for det årlige seminar.

Vi evaluerer efter seminaret og kan drøfte, om vi skal gentænke seminaret, afskaffe det, eller lave det kun for egen region, eller noget helt andet.

Referat underskrives digitalt via Penneo.

Underskrift formand og dirigent, den 26.11.2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_